CELEX: 61997TJ0298
Οδικές μεταφορές εμπορευμάτων
Κρατικές ενισχύσεις
Προσφυγή ακυρώσεως
Επηρεασμός των εμπορικών συναλλαγών μεταξύ των κρατών μελών και στρέßλωση του ανταγωνισμού
Προϋποθέσεις για την εξαίρεση από την απαγόρευση του άρθρου 92, παράγραφος 1, της Συνθήκης ΕΚ (νυν, κατόπιν τροποποιήσεως, άρθρου 87, παράγραφος 1, ΕΚ)
Νέες ενισχύσεις ή υφιστάμενες ενισχύσεις
Αρχή της προστασίας της δικαιολογημένης εμπιστοσύνης
Αρχή της αναλογικότητας
Αιτιολογία

για τα δικαστικά έξοδα
Επί των δικαστικών εξόδων
179 Κατά το άρθρο 87, παράγραφος 3, του Κανονισμού Διαδικασίας, το Πρωτοδικείο μπορεί να κατανείμει τα έξοδα ή να αποφασίσει ότι κάθε διάδικος φέρει τα δικαστικά του έξοδα σε περίπτωση μερικής ήττας των διαδίκων. Δεδομένου ότι οι προσφεύγοντες ηττήθηκαν ως προς ορισμένους από τους λόγους που προέβαλαν, πρέπει να καταδικαστούν να φέρουν τα δικαστικά τους έξοδα. Η Επιτροπή φέρει τα δικά της δικαστικά έξοδα.
180 Η Ιταλική Δημοκρατία φέρει τα δικαστικά της έξοδα σύμφωνα με το άρθρο 87, παράγραφος 4, πρώτο εδάφιο, του Κανονισμού Διαδικασίας.
Διατακτικό
Για τους λόγους αυτούς,
ΤΟ ΠΡΩΤΟΔΙΚΕΙΟ
(τέταρτο πενταμελές τμήμα)
αποφασίζει:
1) Ακυρώνει το άρθρο 2 της αποφάσεως 98/182/ΕΚ της Επιτροπής, της 30ής Ιουλίου 1997, σχετικά με τις ενισχύσεις που χορηγήθηκαν από την περιφέρεια Friuli-Venezia Giulia (Ιταλία) στις επιχειρήσεις οδικής μεταφοράς εμπορευμάτων της περιφέρειας, στο μέτρο που κηρύσσει παράνομες τις ενισχύσεις που χορηγήθηκαν από 1ης Ιουλίου 1990 στις επιχειρήσεις που πραγματοποιούν αποκλειστικά τοπικές, περιφερειακές ή εθνικές μεταφορές.
2) Ακυρώνει το άρθρο 5 της αποφάσεως 98/182 στο μέτρο που υποχρεώνει την Ιταλική Δημοκρατία να αναζητήσει τις ενισχύσεις αυτές.
3) Απορρίπτει την προσφυγή κατά τα λοιπά.
4) Κάθε διάδικος φέρει τα δικαστικά του έξοδα.